โสมแดงปรับใหญ่ ครม. ท่ามกลางภัยโควิดโลก
เมื่อ 13 เม.ย. สำนักข่าวเคซีเอ็นเอของเกาหลีเหนือรายงานว่า นายคิม จอง-อึน ผู้นำเกาหลีเหนือ ประธานคณะกรรมการกิจการแห่งรัฐ (เอสเอซี) องค์กรที่มีอำนาจตัดสินใจสูงสุด ปรับโครงสร้างครั้งใหญ่ในเอสเอซีที่มีอยู่ทั้งหมด 13 ตำแหน่ง ระหว่างการประชุมประจำปีของสมัชชาประชาชนสูงสุด (เอสพีเอ) หรือสภาตรายาง ซึ่งภาพที่มีการเผยแพร่ในสื่อ เห็นกลุ่ม ส.ส.หลายร้อยคนนั่งใกล้กันโดยไม่สวมหน้ากากอนามัยป้องกันเชื้อไวรัสโควิด-19สมาชิกใหม่ของเอสเอซี รวมทั้งนายรี ซอน กวอน อดีตประธานคณะกรรมการเพื่อการรวมชาติเกาหลีอย่างสันติ หรือซีพีอาร์ซี ซึ่งถูกแต่งตั้งเป็น รมว.ต่างประเทศตั้งแต่ต้นปีนี้ ส่วนนายรี ยอง โฮ และนายรี ซู ยอง อดีต รมว.ต่างประเทศ ต่างพ้นจากการเป็นสมาชิกเอสเอซี อนึ่ง เกาหลีเหนือยืนยันไม่พบผู้ติดเชื้อโควิด-19 แต่กักตัวพลเมืองและชาวต่างชาติ รวมทั้งนักการทูตหลายร้อยคนเพื่อเฝ้าดูอาการ ขณะที่ผู้เชี่ยวชาญหวั่นว่าจะมี การแพร่ระบาดในเกาหลีเหนือ ซึ่งระบบสาธารณสุขอ่อนแอและขาดอาหารเป็นวงกว้าง.
นายคิม จอง-อึน ผู้นำเกาหลีเหนือ ประธานคณะกรรมการกิจการแห่งรัฐ (เอสเอซี) องค์กรที่มีอำนาจตัดสินใจสูงสุด ปรับโครงสร้างครั้งใหญ่ในเอสเอซีที่มีอยู่ทั้งหมด 13 ตำแหน่ง
เกาหลีเหนือ,คิม จอง อึน,โสมแดง,ปรับ ครม.,เอสเอซี,สภาตรายาง,ข่าววันนี้